‘బాహుబలి’లో శివగామిగా ఆకట్టుకున్న రమ్యకృష్ణ ఇప్పుడు ‘మాతంగి’గా అలరించనున్నారు. కన్నన్ తమరాక్కుళం దర్శకత్వంలో మలయాళంలో రూపొందిన ఈ చిత్రాన్ని రమ్యకృష్ణ సోదరి వినయ కృష్ణన్ తెలుగులోకి అనువదిస్తున్నారు. రమ్యకృష్ణ టైటిల్ పాత్ర పోషించగా, జయరాం కీలక పాత్రఽలో కనిపిస్తారు. ఈ నెల 15న ప్రేక్షకుల ముందుకు తీసుకొస్తున్నారు. సోమవారం ప్రసాద్ ప్రివ్యూ థియేటర్లో నందినీరెడ్డి ట్రైలర్ను  విడుదల చేశారు. రమ్యకృష్ణ మాట్లాడుతూ ‘‘అమ్మోరు’ తరహా కథతోపాటు, హారర్, కామెడీ, ఎమోషన్స్ కూడా ఉన్న చిత్రమిది. మొదటిసారి నా సోదరితో కలిసి చిన్న ప్రయత్నంగా ఈ సినిమాను తెలుగులో విడుదల చేస్తున్నాం. తెలుగు ప్రేక్షకులకు నచ్చేలా కృష్ణవంశీగారే ఎడిట్ చేశారు’’ అని చెప్పారు. ‘‘వినయకృష్ణన్ను మెప్పించడం అంత సులభంకాదు. ‘మాతంగి’ చిత్రాన్ని స్వయంగా ఆమే తెలుగులో రిలీజ్ చేస్తున్నారంటే దమ్మున్న సినిమా అని తెలుస్తుంది. ‘అమ్మోరు’, ‘ఆహ్వానం’, నీలాంబరి, శివగామి వంటి పాత్రలకు రమ్యకృష్ణ గారిని తప్ప మరొకరిని ఊహించలేం. ‘అమ్మోరు’ చూసినప్పుడు అమ్మవారంటే ఇలాగే ఉంటారేమో అనిపించింది. ‘మాతంగి’ లుక్ కూడా అలాగే అనిపిస్తోంది’’ అని నందినీరెడ్డి అన్నారు.
‘bahubali’loo sivagaamigaa aakattukunna ramyakrishna ippudu ‘maatangi’gaa alarinchanunnaaru. kannan tamaraakkulam darsakatvamlo malayaalamlo roopondina ee chitraanni ramyakrishna sodari vinaya krishnan teluguloki anuvadistunnaaru. ramyakrishna titil paatra pooshinchagaa, jayaram keelaka paathralo kanipistaaru. ee nela 15na prekshakula munduku teesukostunnaru. somavaram prasad priview theaterlo nandineereddy trailarnu  vidudala chesaru. ramyakrishna maatlaadutuu ‘‘ammoru’ taraha kathathopaatu, harar, comedy, emotions kuudaa unna chitramidi. modatisaari naa sodarito kalisi chinna prayatnamgaa ee sinimaanu telugulo vidudala chestunnam. telugu prekshakulaku nachela krushnavamseegaare edit chesaru’’ ani cheppaaru. ‘‘vinayakrishnannu meppinchadam anta sulabhankaadu. ‘maatangi’ chitraanni swayamgaa aame telugulo rillees chestunnarante dammunna sinima ani telustundi. ‘ammoru’, ‘aahvaanam’, neelambari, sivagami vanti paatralaku ramyakrishna gaarini tappa marokarini oohinchalem. ‘ammoru’ chusinappudu ammavarante ilaage untaremo anipinchindi. ‘maatangi’ luk kuudaa alaage anipistondi’’ ani nandineereddy annaru.